Krähe Bundhose "Worker" grau Größe 052: Amazon.de: Bekleidung
Krähe Bundhose "Worker" grau Größe 052
Amazon Bestseller-Rang: Nr. 914.115 in Bekleidung (Siehe Top 100 in Bekleidung) Russe - Wikipedia
Hierdie artikel handel oor die etniese groep. Vir die taal, sien Russies.
Die Russe (Russies: ру́сские, russkiye) is 'n Oos-Slawiese volk van sowat 137 miljoen mense (waarvan 115 miljoen in die Russiese Federasie woon, 17 miljoen in ander voormalige lande van die Sowjetunie en sowat 6 miljoen in ander lande). Hulle is die grootste volk in Europa. Die meeste Russe is Russies-Ortodokse Christene of ongebonde.
ca. 130–150 miljoen
Rusland ~111 miljoen
Oekraïne ~8,3 miljoen
Kasakstan ~3,8 miljoen
Duitsland ~3,5 miljoen
Verenigde State ~2,9 miljoen
Israel ~1,2 miljoen
Oesbekistan ~1,2 miljoen
Wit-Rusland 785 084
Kanada 550 520
Letland 520 136
Kirgisië 419 600
Moldowa 369 488
Estland 330 258
Turkmenistan 297 319
Frankryk 200 000–500 000
Brasilië 200 000
Litaue 174 900
Azerbeidjan 119 300
Georgië 91 091
Colombia 88 000
Tadjikistan 68 200
Australië 67 055
Finland 66 379
Kuba 50 200
Turkye 50 000
Spanje 42 585
Italië 39 314
Roemenië 36 397
Verenigde Koninkryk 35 172
Venezuela 34 600
Tsjeggië 32 828
Griekeland 18 219
Verenigde Arabiese Emirate 18 000
Noorweë 16 833
Volksrepubliek China 15 609
Bulgarye 15 595
Armenië 14 660
Slowakye 1 997
Hoofsaaklik Oosters-Ortodokse Kerk (Russies-Ortodokse Kerk)
Minderhede ongebonde en Ougelowiges
Ander Oos-Slawiese volke soos Oekraïners en Wit-Russe
4 Russiese vanne
5 Russiese gemeenskappe in die buiteland
Russe is die talrykste etniese groep in Europa en een van die grootstes ter wêreld met 'n bevolking van sowat 137 miljoen dwarsoor die wêreld. Daar is sowat 116 miljoen etniese Russe in die Russiese Federasie en sowat 18 miljoen in Rusland se buurlande. 'n Groot aantal Russe – sowat drie miljoen – bly in ander lande, veral in Noord-Amerika en Wes-Europa, maar ook in Oos-Europa en Asië.
Oespenski-katedraal in Astrachan
Die meeste Russe is aanhangers van die Russies-Ortodokse Kerk, wat 'n belangrike rol in die Russiese geskiedenis en die vorming van die Russiese identiteit gespeel het. In ander lande behoort Russe meestal tot die plaaslike ortodokse kerke, wat óf regstreeks aan die Russies-Ortodokse Kerk verbonde is (soos die Oekraïens-Ortodokse Kerk, wat outonomie onder die patriarg van Moskou geniet) óf historiese bande met dié kerk het (soos die Ortodokse Kerk in Amerika).
Selfs ongebonde Russe voel hulle om kulturele redes aan die ortodokse geloof verbonde. Sommige Russe is Ougelowiges, 'n skeurgroep in die ortodokse beweging, wat die liturgiese hervormings van die 17de eeu verwerp het.
Ná die einde van die Kommunistiese bewind het die belangstelling in godsdiens weer toegeneem, alhoewel kerkbesoek swak is. Daar is slegs klein minderhede van ander Christelike kerke, waaronder die Baptiste met sowat 85 000 aanhangers.
'n Russiese meisie in tradisionele kleredrag ('n violet sarafan) in die oblast Wologda, 1909
Drie generasies van 'n Russiese gesin, ca. 1910
Tradisionele Russiese hofkleredrag - die sarafan. Oorspronklik uitsluitlik deur adellike Russiese mans aan die Tsarehof gedra, het dit in die 16de eeu ook by Russiese vroue gewild geraak
Die huidige Russe is afstammelinge van Oos-Slawiese stamme, wat hulle oorspronklik in Wes-Rusland, Wit-Rusland en Oekraïne gevestig en hier ook met Skandinawiese en Fins-Oegriese groepe vermeng het. Die etnoniem rus het oorspronklik na die Skandinawiese Warangiërs (Wikings) verwys, wat aanvanklik die eerste ryk in die gebied, Kiëf-Roes, oorheers het (vergelyk ook die Finse woord vir Swede, Ruotsi). Die Skandinawiërs is vinnig verslawies, en die naam het later na die hele bevolking van die ryk begin verwys.
Die aanvanklik homogene etniese groep van Kiëf-Roes het vanaf die 15de eeu in kulturele en taalkundige opsig in Groot-Russe, Wit-Russe en Oekraïners (vroeër: Klein-Russe) begin opsplits. Die Groot-Russe het veral die noordweste van die huidige Rusland bewoon. Ná 'n reeks militêre oorwinnings oor die Goue Horde en die Tartare het hulle gebied langs die Wolgarivier in ’n suidelike rigting uitgebrei. Veral die verowering van die Tartaarse hoofstad Kazan in die jaar 1552 het tot 'n verdere uitbreiding oorkant die Oeral na Siberië gelei.
In die 17de eeu het die Russe vir die eerste keer die Stille Oseaan bereik. Die Russiese Kosakke het die voortou by die kolonisering van nuwe gebiede geneem. Sedert die 18de eeu het die Russe ook die Ottomane en Krimtatare na die suidelike Oekraïne (Nieu-Rusland) en die noordelike Kaukasus teruggedring.
Voor 1917 het Russe byna uitsluitlik die gebied van die Russiese Ryk bewoon. As gevolg van die Bolsjewistiese Oktoberrewolusie het 'n groot aantal adellike en burgerlike gesinne na ander lande gevlug.
In die tyd van die Sowjetunie het Russiese minderhede hulle in byna alle deelstate gevestig. Terwyl die immigrasie van Russe in die Baltiese lande deur die Moskouse regering bevorder is, was in ander gebiede veral die tekort aan opgeleide werkers, wat vir die ontwikkeling van die plaaslike infrastruktuur benodig is, 'n aansporing vir Russiese immigrante om hulle daar te vestig. Met die verbrokkeling van die Sowjetunie het baie van hierdie Russe na die Russiese Federasie teruggekeer.
Die huidige Russiese vanne is in die tydperk tussen die 16de en 17de eeu gevorm, en hulle word oorwegend deur die genitief-uitgange -of/-ef of -in gekenmerk. Twee derdes van die moderne Russiese vanne het hierdie uitgange, en die meeste is uit die genitief van voorname, diername en beroepe gevorm. 'n Klein aantal vanne het uitgange soos -ski ('n byvoeglike naamwoord, wat óf na die geografiese herkoms verwys óf deur immigrante uit die Pools-Litause taalgebied ingevoer is), -itsj ('n meervoud-genitief, wat veral in die Oeral voorkom), -ez, -ak en -ago. Uitgange soos -enko en -oek is van Oekraïense oorsprong.
Aangesien die genitief in die Russiese taal volgens die genus verbuig word, verander die -of, -ef en -in na –owa, -ewa en -ina, terwyl die uitgang -ski na -skaja verander. Vanne wat nie ’n tipiese Russiese uitgang het nie, word nie verbuig nie.
Russiese gemeenskappe in die buitelandWysig
'n Russiese gesin in die Kaukasusgebied (omtrent 1910). Vroeë kleurfoto van Sergei Michailowitsj Prokoedin-Gorski
Verspreiding van etniese Russe in die lande van die voormalige Sowjetunie:
Etniese Russe het hulle in feitlik alle gebiede van die voormalige Russiese Ryk en die Sowjetunie gevestig, en hierdie binnelandse migrasie is dikwels deur die Moskouse regerings bevorder, veral in grensgebiede. Af en toe het klein Russiese groepe hulle as godsdiensvlugtelinge in die buiteland gevestig, soos byvoorbeeld die Lipowane in die Donaudelta en die Doukhobors in Kanada.
Nadat die Russiese Rewolusie en die Russiese Burgeroorlog in 1917 begin het, was daar 'n grootskaalse emigrasie, en baie Russiese burgers het hulle in Europese stede soos Berlyn, Parys en Londen of oorsee gevestig.
Die grootste Russiese bevolkings in die buiteland woon in voormalige deelstate van die Sowjetunie soos Oekraïne (sowat 8,3 miljoen), Kasakstan (sowat 3,8 miljoen), Oesbekistan (sowat 1,2 miljoen), Wit-Rusland (sowat 785 000), Letland (sowat 520 000), Kirgisië (sowat 420 000), Moldowa (sowat 370 000), Estland (sowat 330 000), Turkmenistan (sowat 297 000), Litaue (sowat 175 000), Azerbeidjan (sowat 119 000), Georgië (sowat 91 000), Tadjikistan (sowat 68 000) en Armenië (14 000. Sowat een miljoen Russiese Jode het hulle sedert die negentigerjare in Israel gevestig. Daar is ook kleiner Russiese gemeenskappe in die Balkanlande, Oos- en Sentraal-Europa, Duitsland, die Volksrepubliek China en in Latyns-Amerika.
Die groot Russiese minderhede in Baltiese lande soos Estland en Letland word dikwels met argwaan bejeën, aangesien hulle hulle daar ook as gevolg van die Russifiseringsbeleid van die voormalige Sowjet-owerhede gevestig het. Baie van hierdie immigrante het egter ook om ekonomiese redes na die Baltiese deelstate gegaan of is gedwing om te verhuis.
Russe wat hulle in die Sowjet-tydperk in Letland en Estland gevestig het, is net toegelaat om burgers van dié lande te word as hulle 'n verpligte taaltoets slaag en kennis van die Baltiese lande se geskiedenis en gebruike het. Die taalstryd gaan veral in Letland voort, waar Russe hulle verset teen die owerhede se planne om Lets as verpligte onderwystaal in te voer. In Estland is sowat 137 000 burgers van nie-Estiese afkoms, oorwegend Russe, terwyl 'n verdere 136 000 of tien persent van die totale bevolking staatloos bly.
Russiese emigrante het hulle ook in Kanada, Australië en die Verenigde State gevestig. Brighton Beach in New York en Sunny Isles Beach naby Miami is woonbuurte met 'n oorwegend Russiese bevolking. Volgens skattings is sowat 5,1 miljoen Amerikaners van Russiese afkoms, en in die tydperk tussen 1990 en 2000 het 'n halfmiljoen Russe na die Verenigde State geëmigreer. Voordat die Verenigde State Alaska van Rusland gekoop het, was daar 'n inheemse Russiese bevolking van sowat 40 000 mense, veral op die Aleoetiese Eilande. Volgens die sensus van 2000 praat 706 242 Amerikaners Russies as huistaal, waarvan 'n groot persentasie burgers van Russies-Joodse afkoms. In Suid-Afrika het sedert die negentigerjare 'n klein aantal Russiese vroue met Afrikanermans getrou.
In die Volksrepubliek China maak Russe deel uit van die 56 etniese groepe wat amptelik erken word. Sowat 15 600 Chinese Russe woon in die noorde van Xinjiang, in Binne-Mongolië en in Heilongjiang.
↑ (ru) "Ethnic groups in Russia, 2010 census". Rosstat. Besoek op 15 Februarie 2012.
↑ (uk) "Про кількість та склад населення України за підсумками Всеукраїнського перепису населення 2001 року". Besoek op 22 April 2016.
↑ (kk) "2009 census". Geargiveer vanaf die oorspronklike op 23 Julie 2011. Besoek op 22 Julie 2012.
↑ (en) "Regarding Upcoming Conference on Status of Russian Language Abroad". Russian Ministry of Foreign Affairs. 28 Mei 2007. Besoek op 22 April 2016.
↑ (ru) Хостинг VPS аренда сервера | Интернет Хостинг Центр
↑ (en) "Population Census 2009". Republic of Belarus Official Statistics. Geargiveer vanaf die oorspronklike op 11 Januarie 2010. Aanhaling gebruik verouderde parameter |deadurl= (help)
↑ (en) Statistics Canada. "2011 National Household Survey: Data tables". Besoek op 22 April 2016.
↑ (lt) "Latvijas statistikas datubāzes". Geargiveer vanaf die oorspronklike op 14 Julie 2014.
↑ (ky) "Ethnic groups in Kyrgyzstan (2009 census)" (PDF). Kyrgyz Statistical Agency. Kyrgyz Statistical Agency. 2009. Geargiveer vanaf die oorspronklike (PDF) op 20 September 2011. Besoek op 31 Maart 2011.
↑ (en) "2004 Moldovan Census". Besoek op 22 April 2016.
↑ (en) "Population by ethnic nationality, 1 January, years". Statistics Estonia. 2015. Besoek op 22 April 2016.
↑ (en) "The World Factbook". Central Intelligence Agency. 22 Maart 2016. Besoek op 22 April 2016.
↑ (fr) "La communauté russe en France est "éclectique"". Besoek op 22 April 2016.
↑ (pt) "Câmara de Comércio Brasil-Rússia". Brasil-russia.com.br. Besoek op 22 April 2016.
↑ (lv) "Gyventojų skaičius metų pradžioje. Požymiai: tautybė – Rodiklių duomenų bazėje". Db1.stat.gov.lt. Besoek op 22 April 2016.
↑ "The State Statistical Committee of the Republic of Azerbaijan". Geargiveer vanaf die oorspronklike op 7 Januarie 2012.
↑ (en) "Statistics Georgia". Geargiveer vanaf die oorspronklike op 6 Oktober 2007.
↑ (ru) "The ethnic composition of the population of Abkhazia". 2003 Census. Управление Государственной Статистики Республики Абхазия «Абхазия в цифрах», г. Сухум, 2005. Besoek op 22 April 2016.
↑ (ru) "(2000 census)". Demoscope.ru. 20 Januarie 2000. Besoek op 22 April 2016.
↑ (en) "Australian Bureau of Statistics". Abs.gov.au. Besoek op 22 April 2016.
↑ (en) VSY. "(2013 estimate)". Vsy.fi. Besoek op 22 Julie 2012. [dooie skakel]
↑ (es) "Официальная статистика Кубы за 2002 г." Besoek op 22 April 2016.
↑ (ru) "МИД России | 12/02/2009 | Интервью Посла России в Турции В.Е.Ивановского, опубликованное в журнале "Консул" № 4 /19/, декабрь 2009 года". Mid.ru. 2 Desember 2009. Besoek op 22 April 2016.
↑ (es) "2005 census" (PDF). Besoek op 22 April 2016.
↑ (it) "I cittadini non comunitari regolarmente soggiornanti". ISTATdate=5 Augustus 2014. Besoek op 22 April 2016.
↑ (ro) Informatii utile | Agentia Nationala pentru Intreprinderi Mici si Mijlocii
↑ (en) Joshua Project. "Country – Venezuela :: Joshua Project Joshua Project". Besoek op 22 April 2016.
↑ (cz) "(number of foreigners in the Czech Republic)" (PDF). Geargiveer vanaf die oorspronklike (PDF) op 3 September 2015. Besoek op 16 Januarie 2015.
↑ (gr) "(2001 census)" (PDF). Geargiveer vanaf die oorspronklike (PDF) op 14 November 2010. Besoek op 22 Julie 2012.
↑ (zh) "表1—6 省、自治区、直辖市分性别、民族的人口". Stats.gov.cn. Besoek op 22 April 2016.
↑ (bg) "НАСЕЛЕНИЕ КЪМ 1. Maart 2001 Г. ПО ОБЛАСТИ И ЕТНИЧЕСКА ГРУПА". Nsi.bg. Besoek op 22 April 2016.
↑ (en) (hy) (ru) "(2002 census)" (PDF). Besoek op 22 April 2016.
↑ (en) (sr) "Census of Population, Households and Dwellings in Montenegro 2011" (PDF). 12 Julie 2011. Besoek op 22 April 2016.
Wikimedia Commons het meer media in die kategorie Russe.
Russia Beyond: 3 reasons Russian women are the most beautiful
Ontsluit van "https://af.wikipedia.org/w/index.php?title=Russe&oldid=2100195"
Last edited on 22 Desember 2019, at 23:13